Goude an Eil Brezel-bed e voe savet teir stad el lodenn-se eus Alamagn : Württemberg-Hohenzollern, Baden ha Württemberg-Baden. O-zeir e oant izili eus Republik Kevreadel Alamagn. Dar 16 a viz Kerzu 1951 e voe aozet ur referendom e Württemberg-Baden, Württemberg-Hohenzollern ha Baden, ha dibabet e voe gant ar muianiver unaniñ an teir bro-se en ur stad hepken. Savet e voe Baden-Württemberg ent-ofisiel dar 25 a viz Ebrel 1952.